De 24 kvalifiserte landene deles innledningsvis inn i fire grupper til gruppespillet. De tre beste lagene fra hver gruppe går videre til hovedrunden der lagene fra Gruppe A og B danner Gruppe 1, mens lagene fra Gruppe C og D danner Gruppe 2. Resultatene mellom de kvalifiserte lagene fra gruppespillet tas med inn i hovedrunden. Lagene som ikke kvalifiserer seg for hovedrunden spiller etter samme modell om plasseringene 13-24. De to beste lagene i hovedrundens grupper går videre til semifinale, mens lagene på tredjeplass gjør opp om 5.-plassen.